laion/Wikipedia-Exotic huggingface dataset:
ঢাকা সেনানিবাস

ঢাকা সেনানিবাস বাংলাদেশের ঢাকা শহরে অবস্থিত বাংলাদেশ সেনাবাহিনীর একটি সেনানিবাস। এখানে বাংলাদেশ সেনাবাহিনীর সদর দপ্তর অবস্থিত। এছাড়াও বাংলাদেশ বিমান বাহিনীর সদর দপ্তর এই সেনানিবাসে অবস্থিত। সেনানিবাসটি ঢাকা মহানগরীর উত্তর-পূর্ব প্রান্তে অবস্থিত। ৬ষ্ঠ বিমান প্রতিরক্ষা গোলন্দাজ ব্রিগেড সেনা সদরদপ্তর বিমান সদরদপ্তর ১৪তম স্বাধীন প্রকৌশলী ব্রিগেড ৮৬ তম স্বাধীন সংকেত ব্রিগেড সেনা নিরাপত্তা ইউনিট বিএএফ ঘাঁটি বঙ্গবন্ধু বিএএফ ঘাঁটি বাশার বানৌজা হাজী মহসিন প্রতিরক্ষা গোয়েন্দা মহাপরিদপ্তর (ডিজিএফআই)-এর সদর দপ্তর ডিজিএফআই ঢাকা ডিটেক্টমেন্ট ৪৬তম স্বাধীন পদাতিক ব্রিগেড লজিস্টিক এরিয়া কমান্ড সদর দপ্তর ২৪তম ইঞ্জিনিয়ার কনস্ট্রাকশন ব্রিগেড স্বাধীন রাষ্ট্রপতির গার্ড রেজিমেন্ট অ্যাডহক আর্মি এভিয়েশন গ্রুপ স্টেশন কমান্ড সদর দপ্তর সেন্ট্রাল অর্ডানেন্স ডিপো সেন্ট্রাল মেকানিক্যাল ট্রান্সপোর্ট ডিপো আন্তঃবাহিনী নির্বাচন পর্ষদ (আইএসএসবি) আন্তঃবাহিনী জনসংযোগ পরিদপ্তর (আইএসপিআর) ঢাকা সেনানিবাস কেন্দ্রীয় মসজিদ ঢাকা সেনানিবাস রেলওয়ে স্টেশন আর্মড ফোর্সেস মেডিকেল কলেজ, ঢাকা আদমজী ক্যান্টনমেন্ট পাবলিক স্কুল আদমজী ক্যান্টনমেন্ট কলেজ শহীদ রমিজ উদ্দিন ক্যান্টনমেন্ট কলেজ শহীদ বীর উত্তম লেঃ আনোয়ার গার্লস কলেজ বিএএফ শাহীন কলেজ ঢাকা বিএএফ শাহীন কলেজ কুর্মিটোলা বাংলাদেশ নৌবাহিনী কলেজ ঢাকা ঢাকা ক্যান্টনমেন্ট বোর্ড আদর্শ বিদ্যা নিকেতন ঢাকা ক্যান্টনমেন্ট গার্লস স্কুল ও কলেজ নির্ঝর ক্যান্টনমেন্ট পাবলিক স্কুল ও কলেজ "সংরক্ষণাগারভুক্ত অনুলিপি"। ৩১ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৬।  "ক্যান্টনমেন্ট থানা"। bn.banglapedia.org। সংগ্রহের তারিখ ২০১৬-১১-০৬।
শার্লট র‍্যাম্পলিং

টেসা শার্লট র‍্যাম্পলিং ওবিই (জন্ম ৫ ফেব্রুয়ারি ১৯৪৬) হলেন একজন ইংরেজ অভিনেত্রী, মডেল, ও গায়িকা। তিনি ইংরেজি, ফরাসি ও ইতালিয় ভাষার ইউরোপীয় আর্টহাউজ চলচ্চিত্রে অভিনয়ের জন্য সুপরিচিত। সুইঙ্গিং সিক্সটিজের আইকন র‍্যাম্পলিং মডেল হিসেবে তার কর্মজীবন শুরু করেন এবং পরবর্তী কালে ফ্যাশন আইকন হয়ে ওঠেন। ১৯৬৬ সালে তিনি লিন রেডগ্রেভের সাথে জর্জি গার্ল চলচ্চিত্রে মেরেডিথ চরিত্রে কাজ করেন। অচিরেই তিনি ফরাসি ও ইতালিয় আর্টহাউজ চলচ্চিত্রে কাজ শুরু করেন, তন্মধ্যে উল্লেখযোগ্য হল লুচিনো ভিসকন্তির দ্য ডেমড (১৯৬৯) ও লিলিয়ানা কাভানি'র দ্য নাইট পোর্টার (১৯৭৪)। তিনি এরপর জারদজ (১৯৭৪), ফেয়ারওয়েল, মাই লাভলি (১৯৭৫), উডি অ্যালেনের স্টারডাস্ট মেমোরিজ (১৯৮০), পল নিউম্যানের বিপরীতে দ্য ভারডিক্ট (১৯৮২), লং লিভ লাইফ (১৯৮৪), ম্যাক্স, মোন আমুর (১৯৮৬), অ্যাঞ্জেল হার্ট (১৯৮৭), ও দ্য উইংস অব দ্য ডাভ (১৯৯৭)। ২০০২ সালে তিনি ক্যাবারে ধারার অ্যাজ আ ওম্যান নামে একটি অ্যালবাম রেকর্ড করেন। চারবার সেজার পুরস্কার মনোনীত র‍্যাম্পলিং ২০০১ সালে সম্মানসূচক সেজার লাভ করেন এবং ২০০২ সালে ফ্রান্স সরকার কর্তৃক লেজিওঁ দনরে ভূষিত হন। শিল্পকলায় তার অবদানের জন্য ২০০০ সালে তিনি অফিসার অব দি অর্ডার অব দ্য ব্রিটিশ এম্পায়ারে ভূষিত হয়। ২০১৫ সালে তিনি ইউরোপিয়ান ফিল্ম অ্যাওয়ার্ডস থেকে আজীবন সম্মাননা পুরস্কার লাভ করেন। একই বছর তিনি ফরাসি ভাষায় তার আত্মজীবনী কোয়া জ্য স্যুই (আমি কে) প্রকশ করেন। তিনি পরে এটি ইংরেজি ভাষার অনুবাদ করেন এবং ২০১৭ সালের মার্চ মাসে হু অ্যাম আই নামে প্রকাশ করেন। র‍্যাম্পলিং এসেক্সের স্টারমারে জন্মগ্রহণ করেন। তার মাতা ইসাবেল অ্যান (বিবাহপূর্ব গুরটিন; ১৯১৮-২০০১) ছিলেন একজন চিত্রকর, এবং পিতা গডফ্রি র‍্যাম্পলিং (১৯০৯-২০০৯) ছিলেন অলিম্পিক স্বর্ণপদক প্রাপক ও ব্রিটিশ সেনা কর্মকর্তা। শার্লট তার শৈশবের অধিকাংশ সময় কাটান জিব্রাল্টর, ফ্রান্স ও স্পেনে। ১৯৬৪ সালে তারা সপরিবারে যুক্তরাজ্যে ফিরে আসেন। তিনি ভার্সাইয়ের আকাদেমি জান দার্ক ও ইংল্যান্ডের হার্টফোর্ডশায়ারের বুশির বোর্ডিং স্কুল সেন্ট হিল্ডাস স্কুলে পড়াশোনা করেন। তার বড় বোন সারা ১৯৬৬ সালে ২৩ বছর বয়সে আত্মহত্যা করেন। তিনি ও সারা খুবই ঘনিষ্ঠ ছিলেন এবং কিশোর বয়সে তারা একত্রে ক্যাবারে নৃত্যে অংশগ্রহণ করতেন। "Charlotte Rampling"। অলমুভি। সংগ্রহের তারিখ ৫ জুলাই ২০২০।  "Charlotte Rampling autobiography" (ইংরেজি ভাষায়)। ভোগ। ১৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৫ জুলাই ২০২০।  "Charlotte Rampling profile at" (ইংরেজি ভাষায়)। ফিল্ম রেফারেন্স। সংগ্রহের তারিখ ৫ জুলাই ২০২০।  হিসকক, জন (১৫ আগস্ট ২০০৩)। "Charlotte's web"। দ্য ডেইলি টেলিগ্রাফ ৫ জুলাই ২০২০ (ইংরেজি ভাষায়)।  "Rampling on her Start in Films"। ভ্যারাইটি (ইংরেজি ভাষায়)। সংগ্রহের তারিখ ৫ জুলাই ২০২০।  ম্যাকেঞ্জি, সুজি (১৬ আগস্ট ২০০৩)। "A time for happiness"। দ্য গার্ডিয়ান (ইংরেজি ভাষায়)। সংগ্রহের তারিখ ৫ জুলাই ২০২০।  "Charlotte Rampling Biography" (ইংরেজি ভাষায়)। charlotterampling.net। ১৬ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৫ জুলাই ২০২০।  উইকিমিডিয়া কমন্সে শার্লট র‍্যাম্পলিং সংক্রান্ত মিডিয়া রয়েছে। উইকিউক্তিতে শার্লট র‍্যাম্পলিং সম্পর্কিত উক্তির সংকলন রয়েছে। অলমুভিতে শার্লট র‍্যাম্পলিং ইন্টারনেট মুভি ডেটাবেজে শার্লট র‍্যাম্পলিং (ইংরেজি)
ভুটান টুডে

ভুটান টুডে, থিম্ফুতে প্রকাশিত, ইংরেজি ভাষায় প্রকাশিত ভুটানের চতুর্থ সংবাদপত্র। এটি ২০০৮ সালের অক্টোবরে চালু হয়েছিল। প্রথমে এটি দ্বি-সাপ্তাহিক হিসাবে প্রতি রবি ও বুধবার প্রকাশিত হত। জুন ২০১৭ থেকে, এটি রবিবারে প্রকাশিত একটি সাপ্তাহিক হয়ে ওঠে। "PRIVATE NEWSPAPERS OF BHUTAN"। heavenlybhutan.com। সংগ্রহের তারিখ ৫ জুলাই ২০২০।  "Bhutan Today launched"। Bhutan Broadcasting Service। ২০০৮-১০-৩১। ১৯ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-১১-২৫।  "Bells, chants launch Bhutan's first daily newspaper"। Reuters India। ২০০৮-১০-৩০। ২০১২-০৫-১৫ তারিখে মূল থেকে আর্কাইভ করা। সংগ্রহের তারিখ ২০০৮-১১-২৫।
জন ভইট

জোনাথন ভিনসেন্ট ‘জন’ ভইট (ইংরেজি: Jonathan Vincent "Jon" Voight; জন্ম: ২৯ ডিসেম্বর, ১৯৩৮) একজন মার্কিন চলচ্চিত্র ও টেলিভিশন অভিনেতা। তিনি আলোচনায় আসেন ১৯৬৯-এর দশকের শেষে, একাডেমি পুরস্কার বিজয়ী চলচ্চিত্র মিডিনাইট কাউবয়-এ জো বাক চরিত্রে অভিনয়ের মাধ্যমে, এবং এই চরিত্রে অভিনয় করে তিনি তার প্রথম একাডেমি পুরস্কারের মনোনয়ন লাভ করেন। বেশকিছু চ্যালেঞ্জিং চরিত্রে অভিনয় করার ফলে ভয়ঘ্‌টের খ্যাতি ক্রমশঃ বাড়তে থাকে। এগুলোর মধ্যে আছে, ডেলিভারেন্স (১৯৭২) ও কামিং হোম (১৯৭৮)। কামিং হোম চলচ্চিত্রে অনবদ্য অভিনয় তাকে সেরা অভিনেতা বিভাগে একাডেমি পুরস্কার এনে দেয়। ২০০১ সালের জীবনীভিত্তিক চলচ্চিত্র আলি-তে ক্রীড়াপ্রতিবেদক/সাংবাদিক হাওয়ার্ড কসেল চরিত্রে তার অভিনয় সমালোচকদের প্রশংসা কাড়ে। ছবিটি তাকে তার চতুর্থ একাডেমি পুরস্কার মনোনয় এনে দেয়। তিনি টিভি ধারাবাহিক ২৪-এর সেভেন্থ সিজন-এ খলনায়ক জোন্স হজেস চরিত্রে অভিনয় করেছেন। ভইট অভিনেত্রী অ্যাঞ্জেলিনা জোলি ও অভিনেতা জেমস হ্যাভেনের পিতা, এবং সেই সাথে গায়ক-গীতিকার চিপ টেইলর, ও ভূ-তাত্ত্বিক ব্যারি ভইটের ভাই। জোলি-পিট পরিবারের মাধ্যমে আসা ভইটের ছয় নাতি-নাতনী রয়েছে। ভইট ১৯৩৮ সালের ২৯শে ডিসেম্বর নিউ ইয়র্কের ইয়ন্কার শহরে জন্মগ্রহণ করেন। তার মা বারবার ক্যাম্প (৭ জানুয়ারি, ১৯১০ – ৩ ডিসেম্বর, ১৯৯৫) এবং বাবা এলমার ভইট (২৯ অক্টোবর, ১৯০৯ – জুন ১৯৭৩)। এলমার ভইট একজন পেশাদার গলফার ছিলেন। তার নানা-নানী ছিলেন জার্মান এবং তার বাবা-মা দুজনেই স্লোভাকিয়ার কোসাইস শহর থেকে অভিবাসী হিসেবে যুক্তরাষ্ট্রে আসেন। নিউ ইয়র্কের হোয়াই প্লেইনের আর্চবিশপ স্টেপিনাক হাই স্কুল-এ জন ভইট পড়াশোনা করেন। সেখান থেকেই অভিনয়ের প্রতি তার আগ্রহের শুরু। ১৯৬২ সালে ভইট অভিনেত্রী লরি পিটার্সকে বিয়ে করেন। ব্রডওয়ের দ্য সাউন্ড অব মিউজিক মঞ্চনাটকে কাজ করার সময় তাদের পরিচয় হয়েছিল। ১৯৬৭ সালে তাদের বিবাহবিচ্ছেদ হয়। তিনি পরে ১৯৭১ সালে অভিনেত্রী মার্শেলিন বার্ট্রান্ডকে বিয়ে করেন। তার ১৯৭৬ সালে আলাদা হয়ে যান, ১৯৭৮ সালে বিবাহবিচ্ছেদের আবেদন করেন এবং ১৯৮০ সালে তাদের বিবাহবিচ্ছেদ হয়। এই দম্পতির দুই সন্তান জেমস হ্যাভেন (জ. ১১ মে ১৯৭৩) ও অ্যাঞ্জেলিনা জোলি (জ. ৪ জুন ১৯৭৫)। তারা দুজনেই চলচ্চিত্রে অভিনয় ও প্রযোজনার সাথে জড়িত। "Jon Voight bio"। দ্য নিউ ইয়র্ক টাইমস। সংগ্রহের তারিখ ১০ জুন ২০০৯।  Potton, Ed (২০০৭-০৯-২২)। "Jon Voight on making Deliverance" (ইংরেজি ভাষায়)। The Times। ২০০৮-১২-০৫ তারিখে মূল থেকে আর্কাইভ করা। সংগ্রহের তারিখ ২০০৭-০৯-২৩।  উইকিমিডিয়া কমন্সে জন ভইট সংক্রান্ত মিডিয়া রয়েছে। উইকিউক্তিতে জন ভইট সম্পর্কিত উক্তির সংকলন রয়েছে। অলমুভিতে জন ভইট ইন্টারনেট অফ-ব্রডওয়ে ডেটাবেজে জন ভইট (ইংরেজি) ইন্টারনেট ব্রডওয়ে ডেটাবেজে জন ভইট (ইংরেজি) ইন্টারনেট মুভি ডেটাবেজে জন ভইট  (ইংরেজি) বক্স অফিস মোজোতে জন ভইট (ইংরেজি)
জম্মু ও কাশ্মীর পিপলস ডেমোক্রেটিক পার্টি

জম্মু ও কাশ্মীর পিপলস ডেমোক্র্যাটিক পার্টি (পিডিপি) ভারতের জম্মু ও কাশ্মীরের কেন্দ্রশাসিত অঞ্চল একটি রাজ্য রাজনৈতিক দল। পিডিপির প্রতিষ্ঠাতা মুফতি মোহাম্মদ সাঈদ। তাঁর মেয়ে, মেহবুবা মুফতি, ২০১৪ সালের জানুয়ারিতে তাঁর মৃত্যুর পরে দলীয় নেতা এবং জম্মু ও কাশ্মীরের মুখ্যমন্ত্রী হিসাবে তাঁর স্থলাভিষিক্ত হন। পিডিপি ১৯৯৮ সালে প্রাক্তন কেন্দ্রীয় স্বরাষ্ট্রমন্ত্রী মুফতি মোহাম্মদ সাঈদ প্রতিষ্ঠা করেছিলেন। ২০০২ সালের অক্টোবরে বিধানসভা নির্বাচনের মাধ্যমে এটি জম্মু ও কাশ্মীরে ক্ষমতা দখল করেছিল। ২০০৪ সালে এ দলের মধ্যে থেকে একজন করে সদস্য ছিল লোকসভা এবং রাজ্যসভায়। এটি ২০০৯ সালের সাধারণ নির্বাচন পর্যন্ত ক্ষমতাসীন সংযুক্ত প্রগতিশীল জোটের সদস্য ছিল। সাঈদ পিডিপি- ভারতীয় জাতীয় কংগ্রেস সরকারের নেতৃত্ব দিয়েছেন অক্টোবর ২০০২ থেকে নভেম্বর ২০০৫ এর মধ্যে এবং ৭ জানুয়ারী ২০১৬-তে তিনি মারা যাওয়ার আগে পর্যন্ত দলের পৃষ্ঠপোষক ছিলেন। পিডিপির এখন নেতৃত্বে আছেন সাঈদ কন্যা মেহবুবা মুফতি। স্বায়ত্তশাসনের বিষয়গুলি থেকে স্বতন্ত্রভাবে পৃথক স্বশাসনের আদর্শে পিডিপি পরিচালিত। এটি বিশ্বাস করে যে স্বশাসন একটি রাজনৈতিক দর্শন, স্বায়ত্তশাসনের বিরোধিতা হিসাবে, জম্মু ও কাশ্মীরের জনগণের ক্ষমতায়ন নিশ্চিত করে, এবং জম্মু ও কাশ্মীরের নতুন রাজনৈতিক ভূখণ্ড নিয়ে বিতর্কে জড়িয়ে পড়ে। ২০১৪ সালের সাধারণ নির্বাচনে এর তিন সদস্য লোকসভায় নির্বাচিত হয়েছিলেন। বিধানসভায় এর শক্তি 28 এবং রাজসভায় দু'জন। কাশ্মীরে সন্ত্রাসবাদ ও উগ্রপন্থার বিষয়ে উদ্বেগের কারণে বিজেপি ১৯ জুন,২০১৮ এ বিজেপি জোট ত্যাগ না করা পর্যন্ত এই দলটি ভারতীয় জনতা পার্টির সাথে জম্মু ও কাশ্মীরে একটি জোট সরকার চালিয়েছিল । "JKPDP Srinagar Office"। JKPDP.org। ২০১৪-০৫-০৩ তারিখে মূল থেকে আর্কাইভ করা।  "PDSU- students' wing of PDP formulated"। Greater Kashmir। ২০১৪-০২-২১ তারিখে মূল থেকে আর্কাইভ করা।  "List of Political Parties and Election Symbols main Notification Dated 18.01.2013"। India: Election Commission of India। ২০১৩। ২৫ ডিসেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ মে ২০১৩।  "Profiles: Political parties: The key political parties in Jammu and Kashmir."। www.aljazeera.com। ২ আগস্ট ২০১১। সংগ্রহের তারিখ ২০১৮-০৭-০৪।  Mukhtar, Ahmad (২৮ জুলাই ১৯৯৯)। "Mufti floats new regional party in Kashmir"। Rediff.com। সংগ্রহের তারিখ ৫ মার্চ ২০০৯।  "JKPDP History"। JKPDP.org। ২০১৪-০১-০৯ তারিখে মূল থেকে আর্কাইভ করা।  "United Progressive Alliance: Partners in governance"। Times of India।  "JKPDP Patron"। JKPDP.org। ২০১৪-০৫-১৪ তারিখে মূল থেকে আর্কাইভ করা।  "JKPDP Office Bearers"। JKPDP.org। ২০১৪-০৫-০৩ তারিখে মূল থেকে আর্কাইভ করা।  "Self Rule Framework"। JKPDP.org। ২০১৪-০১-০৯ তারিখে মূল থেকে আর্কাইভ করা।  "Rajya Sabha Polls in Jammu and Kashmir: PDP Wins Two"।  Hussain, Aijaz (১ মার্চ ২০১৫)। "Hindu nationalist party forms coalition government in Kashmir"। The Associated Press। সংগ্রহের তারিখ ১৮ মার্চ ২০১৮।  "BJP quits government in Jammu and Kashmir, ends alliance with PDP"। The News Minute। ২০১৮-০৬-১৯। সংগ্রহের তারিখ ২০১৮-০৬-১৯।  Election Commission 2014।
পাকিস্তানের উপত্যকার তালিকা

নিচের তালিকাটি পাকিস্তানের উপত্যকা সমূহের। শিগার উপত্যকা গিলগিত উপত্যকা হুনজা উপত্যকা নগর উপত্যকা শকারদু উপত্যকা রুপাল উপত্যকা ইয়াসিন উপত্যকা নালতার উপত্যকা বাগ্রত উপত্যকা ছিপরসুন উপত্যকা ছরবাত উপত্যকা গরিকোট উপত্যকা হাজি ঘাম উপত্যকা হিসপার উপত্যকা হোপার উপত্যকা খারকু উপত্যকা ইশকোমান উপত্যকা কুনার উপত্যকা খাপলু উপত্যকা হুশায় উপত্যকা তালায় উপত্যকা তাগুস উপত্যকা গলাঘমুলি উপত্যকা ঝিলাম উপত্যকা লীপা উপত্যকা শামাহনি উপত্যকা বান্দালা উপত্যকা কাস ছানাতার উপত্যকা নীলাম উপত্যকা পাথিকা উপত্যকা বাগ উপত্যকা বানা উপত্যকা বানজোসা উপত্যকা শাউন্তার উপত্যকা কাঘান উপত্যকা সোয়াত উপত্যকা চিত্রাল উপত্যকা পানজকোরা উপত্যকা আল্লাই উপত্যকা বাত্তাগ্রাম উপত্যকা বুমবুরেত উপত্যকা কালাশ উপত্যকা রুমবুর উপত্যকা খোত উপত্যকা কনশ উপত্যকা মারান্দেহ উপত্যকা মিরানজাই উপত্যকা শাইখদারা উপত্যকা শিনকারি উপত্যকা শিরান উপত্যকা টিকরি উপত্যকা টিরাত উপত্যকা বারঘিল উপত্যকা পালাস উপত্যকা কুমরাত উপত্যক ইউটরোর উপত্যকা মারঘাজার উপত্যকা জারোগো উপত্যকা গাবিনা জব্বা উপত্যকা মিয়াণ্ডম উপত্যকা উশু উপত্যকা গ্যাব্রাল উপত্যকা কালাম উপত্যকা বাহরাইন উপত্যকা মানকিয়াল উপত্যকা মাদিয়ান উপত্যকা ঢান উপত্যকা সুন উপত্যকা ফুগলা উপত্যকা শয়ান শাকাসের উপত্যকা ছামকুন উপত্যকা কোয়েটা উপত্যকা ছাম্মান উপত্যকা উরাক উপত্যকা মুলা উপত্যকা কুররুম উপত্যকা টিরাহ উপত্যকা খানকি উপত্যকা তছি উপত্যকা পাকিস্তানে পর্যটন পাকিস্তানের পার্বত্য স্টেশন পাকিস্তানের হ্রদ সমূহ পাকিস্তানের জলপ্রপাত সমূহ
শ্যামা সংগীত

শ্যামাসংগীত কালী-বিষয়ক বাংলা ভক্তিগীতির একটি জনপ্রিয় ধারা। এই শ্রেণির সঙ্গীত শাক্তপদাবলির একটি বিশিষ্ট পর্যায়। শাক্তকবিরা প্রধানত তন্ত্রাশ্রয়ী দর্শনে বিশ্বাসী ছিলেন বলে শ্যামাসংগীতে তন্ত্রদর্শন নানাভাবে দ্যোতিত। শ্যামাসঙ্গীতের পদগুলিতে কালী বা শ্যামা মাতৃরূপে ও ভক্ত সাধক সন্তানরূপে কল্পিত। ভক্তের প্রাণের আবেগ, আকুতি, আবদার, অনুযোগ, অভিযোগ, দুঃখ-কষ্ট-যন্ত্রণার নিবেদন ছন্দোবদ্ধ হয়ে গীতধারায় প্রকাশিত হয়েছে এই পর্যায়ে। এই কারণে সাধনতত্ত্বের পাশাপাশি আত্মনিবেদনের ঘনিষ্ঠ আকূতি শ্যামাবিষয়ক পদগুলিতে অপূর্ব কাব্যময় হয়ে উঠেছে। শুধু তাই নয়, সমাজজীবন ও লৌকিক সম্পর্কের বন্ধনে আবদ্ধ এই পদাবলির অধ্যাত্মতত্ত্ব শেষাবধি পর্যবসিত হয়েছে এক জীবনমুখী কাব্যে। শ্যামাসঙ্গীতের ধারাটি বিকাশলাভ করে খ্রিষ্টীয় অষ্টাদশ শতাব্দীতে। এই সময় বঙ্গদেশে বিশেষত পশ্চিমবঙ্গে এক রাজনৈতিক ও সামাজিক সংকটকালে বৈষ্ণব ধর্মানুশীলনের পরিবর্তে শাক্তদর্শন ও শক্তিপূজা ক্রমশ জনপ্রিয় হয়ে উঠতে থাকে। তার কারণ দেবী আদ্যাশক্তি মহামায়ার সতীরুপের শক্তিপীঠগুলির অনেকগুলিই বঙ্গদেশে। সেই শক্তিপীঠগুলিকে কেন্দ্র করে প্রাচীনকাল থেকেই হয়ে এসেছে শক্তিসাধনা। তারই ফলস্রুতিতে উদ্ভূত হয় শাক্তসাহিত্য। শ্যামাসঙ্গীতের শ্রেষ্ঠ কবি প্রাঙ্গন তরফদার ও রামপ্রসাদ সেন এবং শাক্তপদাবলির জগতে তার পরেই স্থান কমলাকান্ত ভট্টাচার্যের। এই দুই দিকপাল শ্যামাসংগীতকার ছাড়াও অষ্টাদশ ও ঊনবিংশ শতাব্দীতে বেশ কয়েকজন বিশিষ্ট পদকর্তা এই ধারায় সংগীতরচনা করে শাক্তসাহিত্য ও সর্বোপরি শাক্তসাধনাকে জনপ্রিয় করে তোলেন। এঁদের মধ্যে উল্লেখযোগ্য – কৃষ্ণচন্দ্র রায়, শম্ভুচন্দ্র রায়, নরচন্দ্র রায়, হরুঠাকুর অ্যান্টনি ফিরিঙ্গি, রামনিধি গুপ্ত (নিধুবাবু), কালী মির্জা, দাশরথি রায় (দাশুরায়) প্রমুখ। অনেক মুসলমান কবিও শ্যামাসঙ্গীতের ধারায় নিজ নিজ কৃতিত্ব স্থাপন করে গেছেন, এদের মধ্যে অন্যতম হলেন বিদ্রোহী কবি কাজী নজরুল ইসলাম। অন্যদিকে এই শতাব্দীর জনপ্রিয় শ্যামাসঙ্গীত গায়কদের অন্যতম হলেন পান্নালাল ভট্টাচার্য, ধনঞ্জয় ভট্টাচার্য, রামকুমার চট্টোপাধ্যায় প্রমুখ। বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: শ্যামাসংগীত কালী শাক্তধর্ম শাক্তপদাবলি উমাসংগীত (আগমনী-বিজয়া) রামপ্রসাদ সেন কমলাকান্ত ভট্টাচার্য কাজী নজরুল ইসলাম অমরেন্দ্রনাথ রায় (সম্পাদিত); শাক্তপদাবলী (চয়ন); কলিকাতা বিশ্ববিদ্যালয়, কলকাতা, ২০০২ (একাদশ সংস্করণ) অসিতকুমার বন্দ্যোপাধ্যায়; বাংলা সাহিত্যের ইতিবৃত্ত, তৃতীয় খণ্ড: দ্বিতীয় পর্ব; মডার্ন বুক এজেন্সি প্রাইভেট লিমিটেড, কলকাতা, ২০০১ ত্রিপুরাশঙ্কর সেনশাস্ত্রী; শাক্ত পদাবলী: সাধন-তত্ত্ব ও রসবিশ্লেষণ; এস ব্যানার্জি অ্যান্ড কোং ও বামা পুস্তকালয়, কলকাতা, ১৯৮৮ Thompson, Edward. J. and Spencer, Arthur Marshman, Bengali Religious Lyrics, Śākta, Oxford University Press, London, 1923. [১]
সৈয়দ হায়দার আলী

সৈয়দ হায়দার আলী বাংলাদেশের পাবনা জেলার রাজনীতিবিদ ও পাবনা-২ আসনের সাবেক সংসদ সদস্য। সৈয়দ হায়দার আলী পাবনা জেলায় জন্মগ্রহণ করেন। হায়দার আলী একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে পাবনা-২ আসন থেকে সংসদ সদস্য নির্বাচিত হন। তিনি ৩ জানুয়ারী ২০১৩ গুলশানে নিজের বাসায় মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সাবেক সাংসদ সৈয়দ হায়দার আলী আর নেই"। Bdnews24.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আথমুকাম

আথমুকাম বা আথমাকাম (উর্দু: آٹھمقام‎‎) একটি শহর। এটি আজাদ কাশ্মীরের মুজাফফরাবাদ থেকে ৭৩ কিলোমিটার দূরে। এটি নীলাম জেলার সদর দপ্তর। ২০১৭ সালে এর জনসংখ্যা ৭,৯২২ জন ছিল মুজাফফরাবাদ থেকে নীলম সড়ক দিয়ে শহরে প্রবেশ করা যায়। জীবনের মৌলিক প্রয়োজনীয়তা এখানে সহজলভ্য। একটি মার্কেট ও পোস্ট অফিস আছে। ব্যাংক, হাসপাতাল এবং টেলিফোন এক্সচেঞ্জও এখানে বিদ্যমান। দর্শনার্থী এবং পর্যটকদের থাকার জন্য বেশ কয়েকটি অতিথি ঘর রয়েছে। এই শহরে এজেকে নীলম বিশ্ববিদ্যালয়ের ক্যাম্পাস অবস্থিত, এখানে এর কম্পিউটার বিজ্ঞান, ভূগোল ও ইংরেজি বিভাগ রয়েছে। এখানে দুটি ডিগ্রি কলেজ রয়েছে, যার মধ্যে একটি মেয়েদের ও আরেকটি ছেলেদের জন্য রয়েছে। নীলম ইনস্টিটিউট অফ সায়েন্স অ্যান্ড হিউম্যানিটিজ (NISH) এবং ওয়াসিয়া এডুকেশনাল একাডেমির মতো স্কুলগুলি মানসম্পন্ন শিক্ষা প্রদান করছে। এখানে উপ-কমিশনার ও সহকারী কমিশনার, পুলিশ সুপার ইত্যাদির অফিস বিদ্যমান। "Statistical Year Book 2019" (পিডিএফ)। আজাদ জম্মু ও কাশ্মীর পরিসংখ্যান। সংগ্রহের তারিখ ২০ এপ্রিল ২০২০।  নীলাম উপত্যকা, আজাদ কাশ্মীরের রত্ন
ক্ষণিকা

ক্ষণিকা হল রবীন্দ্রনাথ ঠাকুরের লেখা একটি বাংলা কাব্যগ্রন্থ। এটি ১৯০০ খ্রীস্টাব্দে প্রকাশিত হয়। এতে সর্বমোট ৫৯-টি কবিতা রয়েছে। জীবনের আপাত-তুচ্ছ মুহূর্তগুলির প্রতি গভীর ভালোবাসা, যৌবনের উল্লাস ও চটুলতা, এই কাব্যের মূল সুর। ছন্দের সাবলীলতা ও ক্ষিপ্রতা এই কাব্যের কবিতাগুলির বিশেষ বৈশিষ্ট্য। রবীন্দ্রনাথ তাঁর "ক্ষণিকা" কাব্যগ্রন্থটি লোকেন্দ্রনাথ পালিতকে উৎসর্গ করেন। "ক্ষণিকা" কাব্যগ্রন্থের অন্তর্গত কবিতাগুলো হল– ১. উদ্বোধন ২. যথাসময় ৩. মাতাল ৪. যুগল ৫. শাস্ত্র ৬. অনবসর ৭. অতিবাদ ৮. যথাস্থান ৯. বোঝাপড়া ১০. অচেনা ১১. তথাপি ১২. কবির বয়স ১৩. বিদায় ১৪. অপটু ১৫. উৎসৃষ্ট ১৬. ভীরুতা ১৭. পরামর্শ ১৮. ক্ষতিপূরণ ১৯. সেকাল ২০. প্রতিজ্ঞা ২১. পথে ২২. জন্মান্তর ২৩. কর্মফল ২৪. কবি ২৫. বাণিজ্যে বসতে লক্ষ্মীঃ ২৬. বিদায়রীতি ২৭. নষ্ট স্বপ্ন ২৮. একটি মাত্র ২৯. সোজাসুজি ৩০. অসাবধান ৩১. স্বল্পশেষ ৩২. কূলে ৩৩. যাত্রী ৩৪. এক গাঁয়ে ৩৫. দুই তীরে ৩৬. অতিথি ৩৭. সংবরণ ৩৮. বিরহ ৩৯. ক্ষণেক দেখা ৪০. অকালে ৪১. আষাঢ় ৪২. দুই বোন ৪৩. নববর্ষা ৪৪. দুর্দিন ৪৫. অবিনয় ৪৬. কৃষ্ণকলি ৪৭. কৃতার্থ ৪৮. স্থায়ী-অস্থায়ী ৪৯. উদাসীন ৫০. যৌবনবিদায় ৫১. শেষ হিসাব ৫২. শেষ ৫৩. বিলম্বিত ৫৪. মেঘমুক্ত ৫৫. চিরায়মানা ৫৬. আবির্ভাব ৫৭. কল্যাণী ৫৮. অন্তরতম ৫৯. সমাপ্তি "কবিতা | রবীন্দ্র রচনাবলী"। rabindra-rachanabali.nltr.org। সংগ্রহের তারিখ ২০২০-০৭-০৬।  "রবীন্দ্রনাথ ঠাকুর"। Bengali Grammar। বাংলা ব্যাকরণ (ইংরেজি ভাষায়)। ২০১৮-০৫-৩১। সংগ্রহের তারিখ ২০২০-০৭-০৬।  "কবিগুরুর সাহিত্যকর্ম"। risingbd.com। ২০১৪-০৮-০৯। সংগ্রহের তারিখ ২০২০-০৭-০৬।  ক্ষণিকা – রবীন্দ্র রচনাবলী "ক্ষণিকা - উৎসর্গ | রবীন্দ্র রচনাবলী"। rabindra-rachanabali.nltr.org। সংগ্রহের তারিখ ২০২০-০৭-০৬।  বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ক্ষণিকা rabindra-rachanabali.nltr.org ক্ষনিকা কাব্যে কবিতা ৬২টি।
লতফি জাদেহ

লতফি আস্কার জাদেহ (আজারবাইজানি: Lütfəli Rəhim oğlu Ələsgərzadə; ৪ ফেব্রুয়ারি, ১৯২১ - ৬ সেপ্টেম্বর, ২০১৭) একজন ইরানী ও আজারবাইজানী বংশোদ্ভূত মার্কিন কম্পিউটার বিজ্ঞানী। তিনি ফাজি লজিক (যুক্তিবিদ্যা) এর ধারণার আদি প্রবক্তা, এবং তাকে কম্পিউটার বিজ্ঞানের এই শাখার জনক বলে গণ্য করা হয়। জাদেহ'র জন্ম আজারবাইজানের বাকু শহরে। তার পিতা ইরানি সাংবাদিক ও মাতা ছিলেন রুশ ডাক্তার। ত্রিশের দশকে স্তালিনের নিপীড়ণ এড়াতে তার পরিবার ইরানে চলে আসে। তেহরানের স্কুল জীবন শেষ করে জাদেহ তেহরান বিশ্ববিদ্যালয়ে ভর্তি হন, এবং ১৯৪২ সালে সেখান থেকে তড়িৎ প্রকৌশলে স্নাতক ডিগ্রি লাভ করেন। ১৯৪৪ খ্রীস্টাব্দে তিনি মার্কিন যুক্তরাষ্ট্রে উচ্চ শিক্ষার্থে আগমন করেন। তিনি এমআইটি হতে তড়িৎ প্রকৌশলে ১৯৪৬ সালে মাস্টার্স, এবং কলাম্বিয়া বিশ্ববিদ্যালয় হতে তড়িৎ প্রকৌশলে ১৯৪৯ সালে পিএইচডি লাভ করেন। পরের বছর তিনি কলাম্বিয়া বিশ্ববিদ্যালয় এ সহকারী অধ্যাপক হিসেবে যোগদান করেন এবং ১৯৫৭ সালে অধ্যাপক পদে উন্নীত হন। ১৯৫৯ সাল হতে তিনি ইউনিভার্সিটি অফ ক্যালিফোর্নিয়া এট বার্কলের তড়িৎ প্রকৌশল ও কম্পিউটার বিজ্ঞান বিভাগে অধ্যাপনা করে আসছেন। ১৯৬৫ সালে ফাজি যুক্তিবিদ্যার উপরে তার কালজয়ী গবেষণা নিবন্ধ প্রকাশিত হয়। পরবর্তীতে এই বিষয়ে ব্যাপক গবেষণা হয়, ও প্রকৌশলের বিভিন্ন এলাকায় এটি সাফল্যের সাথে প্রয়োগ করা হয়। আইইইই জেমস এইচ মুলিগান জুনিয়র এডুকেশন মেডেল ১৯৭৩ আইইইই রিচার্ড ডব্লিউ হ্যামিং মেডেল ১৯৯২ American Society of Mechanical Engineers Rufus Oldenburger Medal; 1993.[29] আইইইই মেডেল অব অনার ১৯৯৫ রিচার্ড ই বেলম্যান কন্ট্রোল হেরিটেজ অ্যাওয়ার্ড ১৯৯৮ এসিএম অ্যালেন নেওয়েল অ্যাওয়ার্ড ২০০১ V. Kaufmann Prize and Gold Medal, International Association for Fuzzy-Set Management and Economy (SIGEF), Barcelona, Spain, Nov. 15, 2004. J. Keith Brimacombe IPMM Award in recognition of his development of fuzzy set theory and fuzzy logic, 2005. বেঞ্জামিন ফ্রাঙ্কলিন মেডেল ২০০৯ Staff (September 7, 2017) "Lotfi Zadeh has passed away" EECS at UC Berkeley: News Associated Press (September 8, 2017) "Lotfi Zadeh dead: Computing revolutionary and founder of fuzzy logic dies aged 96" International Business Times Metz, Cade (September 11, 2017) "Lotfi Zadeh: Father of Mathematical Fuzzy Logic, Dies at 96" The New York Times উইকিমিডিয়া কমন্সে লতফি জাদেহ সংক্রান্ত মিডিয়া রয়েছে।
হ্যাকারস (চলচ্চিত্র)

হ্যাকারস (ইংরেজি: Hackers), ১৯৯৫ সালে মুক্তি পাওয়া একটি আমেরিকান রহস্যচলচ্চিত্র। ছবিটির পরিচালক ছিলেন ইয়ান সফটলে, এবং শ্রেষ্ঠাংশে অভিনয় করেছেন, জনি লি মিলার, অ্যাঞ্জেলিনা জোলি, ও ম্যাথিউ লিলার্ড। চলচ্চিত্ররূপ দিয়েছেন ম্যাথিউ মোরু। ছবিটির কাহিনী গড়ে উঠেছে মূলত হ্যাকার ও সাইবার অপরাধীদের নিয়ে। ছবিতে দেখা যায়, কিছু স্কুল পড়ুয়া অসম্ভব প্রতিভাশালী হ্যাকার ব্যাবসায়িক প্রতিষ্ঠানগুলোতে অবৈধভাবে অনুপ্রবেশ ও আর্থিকভাবে ক্ষতিগ্রস্ত করছে। ১৯৮৮ সালে সিয়াটলের কিশোর ডেড "জিরো কুল" মারফিকে (জনি লি মিলার) গ্রেপ্তার করা হয়। তার অপরাধ ছিলো সে মাত্র একদিনে ১,৫০৭ টি সিস্টেম ক্র্যাশ করেছে, যার ফলে নিউ ইয়র্ক স্টক এক্সচেঞ্জের সূচক একবারেই ৭ পয়েন্ট নেমে গেছে। এ ঘটনাটি ঘটাবার সময় ডেডলির বয়স ছিলো মাত্র ১১। এবং তাকে শাস্তি স্বরূপ যেকোনো প্রকার কম্পিউটার ও টেলিফোন যন্ত্রাংশ ধরা ও পরিচালনা করার ওপর নিষেধাজ্ঞা আরোপ করা হয়। ডেডলির বয়স ১৮ হবার কিছুদিন আগে তার মা (ততো দিনে বিবাহবিচ্ছেদ হয়ে যাওয়া) নিউ ইয়র্ক সিটিতে কাজ নেন। ১৮ হবার পর ডেডলি একটি স্থানীয় টেলিভিশন চ্যানেলে নিরাপত্তারক্ষীদের ফোন করে কৌশলে তাদের কাছ থেকে মডেমের ফোন নম্বর যোগাড় করে (সোশ্যাল ইঞ্জিনিয়ারিং কৌশল ব্যবহারের মাধ্যমে)। এরপর সে সফলতার সাথে ঐ টেলিভিশন নেটওয়ার্কের সিস্টেম হ্যাক করে এবং সেই সময় প্রচারিত হতে থাকা একটি অনুষ্ঠান পাল্টে দ্য আউটার লিমিটস-এর একটি পর্ব প্রচার করা শুরু করে। ঠিক সে সময় সে ঐ নেটওয়ার্কেই আরেক জন হ্যাকার দ্বারা আক্রান্ত হয়, এবং সিস্টেম থেকে অপসৃত হয়। ধারণা করা হয় সেই হ্যাকার হচ্ছে ছবির নায়িকা এসিড বার্ন (অ্যাঞ্জেলিনা জোলি)। চলচ্চিত্রের স্কুলের দৃশ্যগুলো নিউ ইয়র্কের মানহাটনের স্টুইভেসান্ট হাই স্কুল ও পাশ্ববর্তী এলাকায় ধারণ করা হয়েছে। "Stuyvesant High School Alumni Association, Inc. - SHS | Stuyvesant High School"। SHSAA। ২০০৬-০৫-০৬। সংগ্রহের তারিখ ২০০৯-০২-২৫।  ইন্টারনেট মুভি ডেটাবেজে হ্যাকারস (ইংরেজি) Original MGM/UA website (on Archive.org) Hacked website - Original MGM/UA website after defacement by the Internet Liberation Front (on Archive.org)
মহুয়া (কাব্যগ্রন্থ)

মহুয়া হল রবীন্দ্রনাথ ঠাকুরের লেখা একটি বাংলা কাব্যগ্রন্থ। এটি ১৯২৯ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "বলাকা পর্ব"-এর অন্তর্গত একটি উল্লেখযোগ্য সৃষ্টি। এতে সর্বমোট ৬৯-টি কবিতা রয়েছে। "মহুয়া" কাব্যগ্রন্থের অন্তর্গত কবিতাগুলো হল– ১. উজ্জীবন ২. নির্ভয় ৩. দর্পণ ৪. বোধন ৫. পথের বাঁধন ৬. ভাবিনী ৭. বসন্ত ৮. দূত ৯. আশীর্বাদ ১০. বরযাত্রা ১১. পরিচয় ১২. নববধূ ১৩. মাধবী ১৪. দায়মোচন ১৫. পরিণয় ১৬. বিজয়ী ১৭. সবলা ১৮. মিলন ১৯. প্রত্যাশা ২০. প্রতীক্ষা ২১. বন্দিনী ২২. অর্ঘ্য ২৩. লগ্ন ২৪. গুপ্তধন ২৫. দ্বৈত ২৬. সাগরিকা ২৭. প্রত্যাগত ২৮. সন্ধান ২৯. বর্ণ ৩০. পুরাতন ৩১. উপহার ৩২. পথবর্তী ৩৩. ছায়া ৩৪. শুভযোগ ৩৫. মুক্তরূপ ৩৬. বাসরঘর ৩৭. মায়া ৩৮. স্পর্ধা ৩৯. বিচ্ছেদ ৪০. নির্ঝরিণী ৪১. রাখিপূর্ণিমা ৪২. বিদায় ৪৩. শুকতারা ৪৪. আহ্বান ৪৫. প্রণতি ৪৬. প্রকাশ ৪৭. বাপী ৪৮. নৈবেদ্য ৪৯. বরণডালা ৫০. মহুয়া ৫১. অশ্রু ৫২. মুক্তি ৫৩. দীনা ৫৪. অন্তর্ধান ৫৫. উদ্ঘাত ৫৬. সৃষ্টি-রহস্য ৫৭. বিরহ ৫৮. অসমাপ্ত ৫৯. নাম্নী ৬০. বিদায়সম্বল ৬১. নিবেদন ৬২. ছায়ালোকে ৬৩. দিনান্তে ৬৪. অচেনা ৬৫. প্রচ্ছন্নাা ৬৬. শেষ মধু ৬৭. অপরাজিত ৬৮. একাকী ৬৯. অবশেষে "কবিতা | রবীন্দ্র রচনাবলী"। rabindra-rachanabali.nltr.org। সংগ্রহের তারিখ ২০২০-০৭-০৬।  বাংলা সাহিত্যের ইতিবৃত্ত, ড. দুুলাল চক্রবর্তী, জুুলাই - ২০০৭, বাণী বিতান। "রবীন্দ্রনাথ ঠাকুর"। Bengali Grammar। বাংলা ব্যাকরণ (ইংরেজি ভাষায়)। ২০১৮-০৫-৩১। সংগ্রহের তারিখ ২০২০-০৭-০৬।  মহুয়া – রবীন্দ্র রচনাবলী "মহুয়া, কাব্যগ্রন্থ, রবীন্দ্রনাথ ঠাকুর"। www.onushilon.org। সংগ্রহের তারিখ ২০২০-০৭-০৬।  rabindra-rachanabali.nltr.org